PPKE BTK

**PÁZMÁNY SZENIOR EGYETEM**

2021 őszi szemeszter

**jelenléti (offline) kurzus**

**Tudat, tudatosság, módosult tudatállapotok**

*Tudományág:* pszichológia

Az élő-és az élettelen világ közötti egyik igen nagy különbség, hogy az élőlények képesek információkat felvenni környező világukból, feldolgozni azokat, válaszolni rájuk, viselkedésüket azoknak megfelelően alakítani. Így van ez a mikróbáktól az emberig, kivétel nélkül minden fajnál.

Hogy mitől lettünk a teremtés koronái? Alighanem attól, hogy rendelkezünk valamivel, ami nemcsak monitorozni (követni) képes a külvilágot, hanem kontrollálni (ellenőrizni) is. Nemcsak monitorozni vagyunk képesek önmagunkat, hanem kontrollálni is.

Ez a képesség súlyos felelősség, olykor teher is – nem ritkán menekülünk ettől a képességtől és felelősségtől, akár egyénileg, akár csoportosan. Olykor rendellenességek akadályoznak bennünket abban, hogy a tudat két fontos jellemzőjének segítségével tájékozódjunk a világban.

Életünket ugyanakkor nemcsak tudatos állapotban éljük – van egy igen fontos szakasza napjainknak, nagyjából azok egyharmada, amikor a tudat nyújtotta kapcsolatot átmenetileg elveszítjük a világgal – de enélkül nem lennénk képesek élni.

A kurzus során sok kérdés vetődik fel, melyekre keressük a válaszokat, melyek aztán újabb kérdéseket fognak majd felvetni ….

Az előadások **szerdai** napokon 17 órakor kezdődnek.

|  |  |  |
| --- | --- | --- |
| Dátum | A kurzus előadásai | Előadó |
| Szeptember 15. | Tudatmódosító szerek a különböző kultúrákban | Boross Ottilia |
| Szeptember 22. | Az emberi tudat, tudatosság | Pléh Csaba  |
| Szeptember 29. | Hipnózis | Boross Ottilia |
| Október 6. | Figyelemirányítás, terápiás ülés, élettörténetek | Berán Eszter |
| Október 20. | Alvászavarok | Batta Barbara |
| November 3. | Spirituális élmények  | Urbán Szabolcs |
| November 10. | Az alvás fiziológiája | Gerván Patrícia |
| November 17. | Transzállapotok, rítusok  | Gyimesi Júlia |
| November 24. | Gondolatolvasás másképp  | Forgács Bálint |
| December 1. | Amikor torzul vagy eltűnik a valóság (hallucinációk, disszociációs állapotok) | Unoka Zsolt |
| December 15. | Királyi út a tudattalanba: Az álmok  | Pléh Csaba |